
Rijeka, 15. siječnja 2021.g.

NAJAVA DOGAĐANJA 


SUBOTNJA IZVEDBA PREDSTAVE "DRUGA KOŽA, TREĆE ŽENE" U HKD-u NA SUŠAKU


	U subotu, 16. siječnja 2021.g. u HKD-u na Sušaku (Strossmayerova 1, Rijeka) u 19.00 sati, u sklopu programa Rijeke 2020 – Europske prijestolnice kulture, održat će se druga izvedba multimedijalne inkluzivne predstave "Druga koža, treće žene”, nastala kao rezultat umjetničke i produkcijske suradnje Plesne grupe Magija iz Rijeke, Divert inkluzivnog plesnog kolektiva iz Zagreba te splitske Kolaborativne izvedbene platforme – KIP. 
“Druga koža, treće žene” koreografskim i novomedijskim postupcima stvara slijed izvedbenih situacija koje spajaju četiri lokacije (Rijeku, Split, Zagreb i Edinburg) i šest izvođačica. Okosnica predstave je energetsko, poetsko, plesačko, iskustveno zrcaljenje i ispreplitanje izvođača. 

Cijena pojedinačne ulaznice za predstavu je 40,00 kuna. Umirovljenici, članovi UPUH-a, učenici plesnih škola i grupe (+10) plaćaju 30,00 kuna po ulaznici, a za osobe s invaliditetom i njihovu pratnju ulaz je besplatan.

Ulaznice je moguće kupiti putem web stranice mojekarte.hr ili sat vremena prije izvedbe na blagajni HKD-a na Sušaku.
Zbog poštivanja epidemioloških mjera kapacitet gledališta je limitiran. Sve dodatne informacije mogu se dobiti putem e-maila magija.dance@gmail.com. 

Događanje se organizira uz poštivanje svih važećih mjera i preporuka za sprječavanje zaraze bolešću COVID-19. Svi se posjetitelji pozivaju na pojačanu osobnu higijenu, fizičku udaljenost te ispravno nošenje zaštitnih maski za lice. Ne preporučuje se dolazak osobama starije životne dobi ili oboljelima od kroničnih bolesti.



Unaprijed zahvaljujem na objavi najave.


Lena Stojiljković
Odnosi s medijima, Rijeka 2020
lena.stojiljkovic@rijeka2020.eu
Mob: +385 91 612 63 42

